google/wiki40b huggingface dataset:
Jan Vennegoor of Hesselink

Klubbkarriere

Vennegoor of Hesselink scoret 59 ligamål for FC Twente i løpet av fem sesonger. Sommeren 2001 gikk han til PSV Eindhoven, der han imponerte ved å score 22 mål den første sesongen. Det gikk litt tråere de neste sesongene med henholdsvis 8 og 12 mål. Sesongen 2004-05 viste han igjen strålende form og scoret 19 mål på 28 kamper. Han ble også tatt ut i landslagstroppen igjen, etter over fire års fravær.
Den 24. august 2006 forlot Jan Vennegoor of Hesselink PSV og Nederland og signerte en treårskontrakt med Celtic. Han kom inn som reserve i debutkampen mot Hibernian og scoret et mål. Han scoret også i sin første mesterligakamp for Celtic, mot Manchester United.
Den 30. august 2010 ble det klart at Hesselink signerte under på en toårskontrakt med den østerrikske klubben Rapid Wien.

Internasjonal karriere

Han debuterte for Nederland den 11. oktober 2000 mot Portugal. Frem til at han ga seg med landslagsspill i 2008 fikk han 17 kamper og scoret tre mål.

Navnet

Det spesielle etternavnet skriver seg fra 1600-tallet, da to gårder i Enschederegionen ble slått sammen. I stedet for å velge ett av navnene, bestemte man seg for å bruke begge. Det nederlandske ordet «of» betyr eller, så en direkte oversettelse av navnet ville bli Jan Vennegoor eller Hesselink.
Jinzhou (Dalian)

Jinzhou (kinesisk: 金州区; pinyin: Jīnzhōu Qū) er et bydistrikt i den kinesiske provins Liaoning. Det ligger under den subprovinsielle by Dalian. Jinzhou har et areal på 1 390 / 1 352,54 km² og teller ca. 670 000 innbyggere (2003).

Administrative enheter

Distriktet har syv subdistrikter, ti storkommuner og én nasjonalitetskommune.
Subdistrikter: Guangming (光明街道), Xianjin (先进街道), Youyi (友谊街道), Yongzheng (拥政街道), Zhanqian (站前街道), Xiangying (向应街道), Zhongchang (中长街道)
Storkommuner: Dalijia (大李家镇), Daweijia (大魏家镇), Desheng (得胜镇), Dengshahe (登沙河镇), Ershilibao (二十里堡镇), Huajiatun (华家屯镇), Liangjiadian (亮甲店镇), Sanshilibao (三十里堡镇), Shihe (石河镇), Xingshutun (杏树屯镇)
Nasjonalitetskommunen Qidingshan for mandsjuene (七顶山满族民族乡)

Samferdsel

Kinas riksvei 201 fører gjennom området. Den begynner i Hegang i provinsen Heilongjiang og fører via blant annet Mudanjiang og Dandong sør til Liaodonghalvøya til Lüshunkou/Dalian.
Kinas riksvei 202 løper gjennom området. Den begynner i Heihe i provinsen Heilongjiang, passerer gjennom Harbin og Shenyang, og ender i Dalian ved Gulehavet.
Jean Beausejour

Landslaget

Han ble tatt ut i Chiles tropp til FIFA Confederations Cup 2017 i Russland.
Madotrogus

Utseende

Middelsstore, blanke, brunrøde oldenborrer. Undersiden er kledt med lange, lyse hår.

Utbredelse

Slekten er utbredt i Sentral-Asia.
Brevik (Uppland)

Brevik er et tettsted i Lidingö kommune i Stockholms län i landskapet Uppland i Sverige. I 2010 hadde tettstedet 8 772 innbyggere.
Lorenzenitt

Lorenzenitt, tidligere kalt ramsayitt, er et mineral, et natrium-titan-silikat Na2Ti2Si2O9.
Det finnes i nefelinsyenittpegmatittar i Québec i Canada, på Grønland, på Kolahalvøya i Russland, Lågendalen ved Larvik og ved Langesundfjorden. I Norge er det dessuten kjent i små mengder på druserom i ekeritt fra Nordmarka ved Oslo.
Det ble først oppdaget i 1897 i steinprøver fra Narsarsuk på Grønland. I 1947 ble det oppdaget å være det samme som mineralet ramsayitt, oppdaget i 1920-årene på Kolahalvøya i Russland. Det ble oppkalt etter den danske mineralogen Johannes Theodor Lorenzen (1855–1884).
Grunnkretser i Eide kommune

Grunnkretser i Eide kommune er delområder og grunnkretser som seksjonerer Eide kommune, Møre og Romsdal, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Imelda de' Lambertazzi

Oppførelseshistorie

Operaen ble ikke en stor suksess og oppførelser er i dag meget sjeldne. En konsertfremføring fant sted 10. mars 2007 i Queen Elizabeth Hall i London under ledelse av Mark Elder. Konserten ble innspilt på CD av Opera Rara.
Marit Skivenes

Biografi

Marit Skivenes fullførte sin doktorgrad i statsvitenskap ved Universitetet i Bergen i 2002 med avhandlingen Lovgivning og Legitimitet: En evaluering av lov om barneverntjenester av 1992 i et deliberativt perspektiv. Hun har etter dette jobbet ved forskningsinsitituttet Fafo, Senter for barnevernstudier (UiB) og Høgskolen i Bergen. Siden august 2012 har Skivenes vært ansatt som professor ved Institutt for Administrasjon og organisasjonsvitenskap ved Universitetet i Bergen. 
Skivenes er i dag direktør for Centre for Research on Discretion and Paternalism ved Universitetet i Bergen. Hun ble i 2016 tildelt det svært prestisjefylte toppstipendet ERC Consolidator Grant fra Det europeiske forskningsrådet. Samme år ble hun og medforfatter Katrin Kriz tildelt ISW prisen for beste artikkel publisert i 2015.

Forskning

Hovedtyngden av Marit Skivenes forskning har rettet seg mot skjønnsutøvelse og beslutningsfatting i organisasjoner. Hun har særlig vært opptatt av statlig makt, legitimitet, offentlig innsyn, barns interesser og rettigheter, barnevernsystemer, utvikling av offentlig politikk, ytringsfrihet og varsling. 
Skivenes har vært prosjektleder for en rekke større forskningsprosjekter, herunder “Legitimacy and Fallibility in Child Welfare Services – A Cross-Country Study of Decision-Making” (2012- 2017), “The Norwegian Child Welfare System in a Comparative Perspective" (2010 – 2017), "The Acceptability of Child Protection Interventions: A Cross-Country Analysis" (pågående) og "Discretion and the Child's Best Interest" (pågående).
Ørskog kirke

Åttekantkirken

Den forrige kirken var åttekantet og ble oppført i 1807 av Elling Walbøe. Den ble demontert i 1872 og flyttet til Leikong i Herøy. J.F.L. Dreiers bilde fra 1826 viser kirken som ble flytte til Herøy, men Dreiers fantasifulle tegning fremstiller bygget som en korskirke. Siste gudstjeneste på Sjøholt ble holdt 7. april 1872. Deretter ble kirken plukket ned og fraktet med båt til Leikong. Ørskog fikk 750 specidaler for bygget. Før året var omme var kirken reist på den ny tomten på Leikong, 26. januar 1873 ble kirken på Leikong vigslet. Bygget var først tekt med spon, noen år senere kom det skifer fordi spon ikke holdt.

Stavkirken

Den middelalderske stavkirken i Ørskog var trolig korsformet og ifølge Dietrichson kan korsarmene være påsatt senere. Stavkirken i Ørskog var blant de største i landet med 2568 kvadratfot.  Hans Strøm skrev om stavkirken: «som vel ikkun er opført av staver, men dog en ordentlig Korskirke». Dietrichson konkluderer med at Ørskog var en av fire stavkirker i korsform fra 1300-tallet. «Eyraskogs kirkja» ble omtalt i 1325 og senere i Aslak Bolts jordebok. På 1600-tallet var kirken sterkt forfallen og skal ha blitt satt opp på nytt i 1642 som stavkirke. Innberetningen fra 1722 omtaler bygget som en smukk stavkirke med rundt apsis og intakte svalganger. Hans Strøm skrev også at den var forsynt med et par små tårn eller trespir. Stavkirken ble revet i 1806 da nye kirke ble reist. En dør fra 1642 ble brukt om igjen i åttekantkirken reist 1807 (Dietrichson visste ikke om den gamle døren ble med da åttekantkirken ble flyttet til Herøy. Ifølge Peder Fylling ble steinplaten fra stavkirkens alterbord brukt i trappen i prestegården.
Verdensserien i bordtennis

Verdensserien i bordtennis er en internasjonal serie av konkurranser i bordtennis. Serien er arrangert av ITTF, og ble for første gang arrangert i 1996.
Xanthi (prefektur)

Geografi

Xanthi er det minste prefekturet i både folketall og areal i Thrakia. Xanthi grenser til Bulgaria langs Rodopifjellene i nord og til Egeerhavet i sør. Prefekturet Kavala ligger i vest, mens Drama ligger i nordvest og Rodopi ligger i øst. Fjellene Koula ligger i øst og Papingio i nordøst.

Klima

Prefekturet har hovedsalig middelhavsklima i sørlige og sentrale områder. I nord og i høyereliggende strøk har en derimot hovedsakelig kontinentalklima med kalde vintre.
Australfikenfugl

Beskrivelse

Australfikenfuglen måler cirka 27–29·5 cm og veier omkring 97–146 g. Underartene varierer endel i pigmenteringen, hovedsakelig mellom gul, gulgrønn og olivengrønn. Hunnene er mer uanselig pigmentert og har lys underside med spetter i brystet og buken.

Habitat

Distribusjonen av arten er nært tilknyttet tilgangen på frukt, spesielt fiken (Ficus). Fuglene trives i tilknytning til variert tropisk jungel, med store trær og nærhet til elvene. Dette inkluderer lommer og utkantstrøk av tropisk regnskog, monsunskog, eukalyptusskog og sekundærskog i kystsonen, men også kokosplantasjer, savanner, urbane parker og private hager inngår i habitatet. På Ny-Guinea finner man arten i høyder på opp mot 500 moh.
Micropterix aureatella

Utseende

En ganske liten (vingespenn 8 – 12 mm, hunnen større enn hannen) møll. Hodet er kledt med oppstående, gylne hår. Vingene er metallisk blåfiolette, forvingen med tre gullglinsende tverrbånd.

Levevis

Arten lever i fuktige bar- og blandingsskoger, på heier og myrer. De voksne sommerfuglene flyr om dagen i mai – juli, og finnes ofte på blomster av starr (Carex spp.), der de spiser pollen. Larven er ukjent.

Utbredelse

Den er utbredt i hele Palearktis bortsett fra Nord-Afrika. I Norge er den vanlig over hele landet, også på fjellet.
Stavskarhytta

Stavskar er en ubetjent turisthytte i Setesdalsheiene drevet av DNT Sør.
Hytta ble bygget i 1920, ombygd siste gang i 2004. På Stavskar er det åtte sengeplasser.
Hoornse punter

Hoornse punter er en klinkbygd variant av den nederlandske båttypen punter for å fiske etter sild utenfor byene Hoorn og Edam i provinsen Noord-Holland på den store innsjøen Zuiderzee.
Denne spissgattede båten som også har blitt betegnet som friese punter, er en klinkbygd slektning med minst tre overlappende og utfallende bordganger på hver side samt skarp forstevn med spring i baugen. Som den typiske punteren i Nederland som stort sett er kravellbygd, har denne varianten også flat bunn, men ikke rigging ettersom den er en robåt med ett par årer. Midtskips har punteren en brønn fylt med vann for å ta med levende fisk til markedet på land.
Den åpne robåten som har et kort dekk akterut, er vanligvis på cirka fem meter. Den har gått ut av bruk som fiskefartøy i løpet av det tjuende århundre.
Kommunestyrevalg i Røros

Kommunestyrevalg i Røros i Sør-Trøndelag.
Pichachén Pass

Pichachén Pass (spansk: Paso Pichachén) er et av hoved-fjellpassene gjennom Andes langs grensen mellom Argentina og Chile.
VentureBeat

VentureBeat er en amerikansk teknologinettside. Den har hovedkontor i San Franscisco. Siden gir ut blant annet nyhetsartikler, videoer og intervjuer.
Spisepinner

Spisepinner er det tradisjonelle og det vanligste spiseredskapet i Sørøst- og Øst-Asia og brukes ved alle måltider der maten er i fast form. Skikken kommer opprinnelig fra Kina for over tre tusen år siden. 
Spisepinner består av to like, rette pinner, omkring 25 cm lange, som blir gradvis tynnere i den ene enden.  Spisepinner fungerer som en klype og erstatter både gaffel og kniv fordi rettene vanligvis serveres i biter. Spisepinner kan også brukes til suppe ved at en fører suppebollen mot munnen og pisker suppa inn i munnen med pinnene. Suppe serveres også ofte med skje, gjerne av porselen. Grovere spisepinner brukes for håndtere maten ved matlaging.
Askepott (film)

Handling

Filmen handler om jenta Askepott som har mistet moren sin. Faren giftet seg på nytt, med en kvinne som har to døtre. Senere dør faren, og Askepott blir prisgitt stemoren og de to stesøstrene som behandler henne dårlig.  
Når prinsen i kongeriket inviterer alle ugifte unge kvinner til slottsball, ser Askepott en mulighet til å komme seg vekk fra det usle livet. Men den onde stemoren og hennes to døtre gjør alt hva hun kan for å sette kjepper i hjulene for henne. Blant annet ødelegger de kjolen som hun har tenkt å bruke på ballet. Askepott blitt nedtrykt, men får oppmuntring av to mus kalt Jac og Gus som er blitt hennes venner. Mens stemoren og døtrene begir seg til ballet blir må Askepott bli hjemme. Mens hun er oppløst i tårer dukker en magisk fe som tryller frem både ny kjole og staslig transport til ballet. Men hun får streng beskjed om at det hun har tryllet frem bare varer til midnatt. Klokken tolv blir kjolen forvandlet tilbake den fillete hun hadde på seg og både hest og gullvogn forsvinner. Alle Askepost drømmer oppfylles på ballet: Hun får en dans med prinsen og han viser tydelig interesse for henne. Men da hun ser at klokken nærmer seg midnatt stormer hun ut av slottet, men mister den ene skoen under ferden. På veien hjem forvandles både kjolen, vogna og hestene til vanlige ting. Senere oppdager hun at den ene skoen fremdeles sitter på foten. Dagen etter finner kongen den andre skoen til Askepot. Ingen ved kvinens identitet og kongen kunngjør derfor at prinsen har til hensikt på måte den på alle ungre kvinner i landsbyen i håp om å finne skoens eier. Den som skoen passer på vil prinsen gifte seg med. Stemoren skjønner at Askepott er skoens egentlige eier og forsøker derfor å forhindre at de prøver skoen på hennes fot.

Produksjon

Walt Disneys hadde ikke hatt noen større prosjekter siden filmatiseringen av Snehvit og de syv dvergene i 1937. Disney var ikke brent av sin suksess, men trengte en ny, siden Disneys studios sto i fare for å stenge om de ikke kom opp med en ny suksess. Den nye filmen ble et forsøk på å leve opp til Snehvit-filmen. Med en kostnadsramme på tre millioner dollar var det en frisk satsning, men den betalte seg.

Anmelderne

Den ble meget godt mottatt av kritikerne, noe som gjenspeiles i at den har fått så mye som 97 % på Rotten Tomatoes. Den amerikanske anmelderen Roger Ebert gav den 3 av 4 stjerner.

Priser

Den ble nominert til tre Oscar (beste lyd, original musikk, beste sang for sangen «Bibbidi-Bobbidi-Boo»).

Visninger og utgivelser

Askepott ble gjenutgitt for visning på kino i 1957, 1965, 1973, 1981, og 1987. 
Den ble utgitt på video som VHS i 1987, 1995 og digitalt renset for utgivelse på DVD den 4. oktober 2005. Året etter ble det gitt ut en oppfølger til filmen; Askepott 2.
Regierungsbezirk Kassel

Inndeling

Regierungsbezirk Kassel omfatter en Kreisfri by og 6 landkreise:
Sosialistpartiet (Serbia)

Det serbiske sosialistpartiet (serbisk Социјалистичка партија Србије, Socijalistička partija Srbije) er et serbisk politisk parti, grunnlagt av Slobodan Milošević den 27. juli 1990, gjennom en sammenslåing av to tidligere partier. Partiet har forsøkt å slutte seg til Sosialistinternasjonalen, en søknad som nesten enstemmig ble forkasta grunnet partiets ekstreme nasjonalisme.
Elof Ahrle

Biografi

Født og oppvokst i Nyköping begynte han i Elin Svenssons teaterskole i 1919. Han ble der og under kommende eventyrlig turnéliv kamerat med Weyler Hildebrand, Nils Ferlin og Harald Beijer.
Samtidig som han studerte på Elin Svenssons teaterskole, hadde han midlertidig ansettelse hos Albert Ranft ved Svenska- och Vasateatrarna.
Sommeren 1920 ble han tilknyttet Råsunda friluftsteater og på vinteren samme år til Leopold Edins selskap, der han vakte oppsikt som Jack Chesney i Charleys tante.
Han skrev også et titall folklystspill, det første var Smugglarkungen i 1929.
I 1932-1937 var han knyttet til Folketshus teateret som ble drevet av Ragnar Klange som et i hovedsakelig revyteater. Som Loffe var han ofte en Ekenkis og snakket ekensnack (gammel stockholmsdialekt).
Elof Ahrle medvirket i 77 filmer, regisserte iblant og skrev manus til blant annet Sextetten Karlsson 1945, som bygget på en nærmest selvbiografisk bok. 
Han fikk en vellykket start som dramatisk skuespiller i Herbert Grevenius’ Krigsmans erinran i 1947 og fortsatte blant annet i Arthur Millers En handelsreisendes død i folkeparkene i 1959.
Ahrle var gift med Naemi Briese fra 1931 til 1939 og fra 1940 med Birgit Rosengren. Han er far til skuespilleren Leif Ahrle.
Megaspilidae

Utseende

Knøttsmå til små (gjerne rundt 1 – 2 mm), tettbygde snylteveps. De ligner på den beslektede familien Ceraphronidae men skiller seg fra disse ved at vingemerket er ganske stort, at "stilken" fremst på bakkroppen er nokså smal og at ryggsiden av thorax har tre lengdefurer. 
Hodet er nokså stort med store fasettøyne, antennene består av 9 – 11 ledd, det andre leddet er sterkt forlenget, antennen er knebøyd mellom ledd to og tre. Kroppen er gjerne svart uten særlig påfallende glans. Beina er korte, spinkle, ofte gulaktige. Vingene er avrundede, med sterkt redusert årenett. Langs forvingens forkant går det en åre (costa) til ca. 2/3 ut i vingen, denne ender i et stort og mørkt vingemerke (pterostigma) før den forsetter i en bue bakover. Ellers er det ingen årer. Vinegene er kledt med små hår (microtrichia). Ganske mange arter er helt vingeløse. Bakkroppen er mer eller mindre pæreformet og nokså liten, eggleggingsrøret hos hunnen er kort og stikker ikke ut.

Levevis

De er parasitoider, som utvikler seg på larver eller pupper av ulike insekter og til slutt dreper disse før de forpupper seg. Biologien til denne gruppen er dårlig kjent, men man vet at en del arter er ektoparasitoider (det vil si at de lever på utsiden av verten) på pupper av fluer, andre snylter på nettvinger, nebbmunner, eller de er hyperparasitoider som snylter på andre snylteveps i gruppene Braconidae og Chalcidoidea.
KNM «Utstein»

KNM «Utstein» er en tidligere norsk militærubåt og museumsgjenstand på Marinemuseet i Horten kommune.
Ubåten ble sjøsatt 19. mai 1965, og var i tjeneste frem til 5. oktober 1990.
5. juni 1998 ble den overlevert til Marinemuseet. I den forbindelse ble den satt på land, og egen trapp og dør på siden av ubåten, laget. Ved siden av ubåten ligger det propeller som har vært brukt på ubåter.
Klassifiseringsmessig tilhører den Kobben-klassen
Kjemikalieregelverket REACH

Det europeiske kjemikalieregelverket REACH er en EU-forordning som er gjeldende i Norge gjennom EØS-avtalen. Regelverket krever at importører eller produsenter av kjemikalier må dokumentere stoffets egenskaper før det kan importeres eller produseres. REACH omfatter også detaljerte retningslinjer for risikovurdering av kjemikalier.

Oversikt og innføring

REACH står for Registration, Evaluation, Authorisation and Restriction of Chemicals, og omhandler altså regulering, vurdering, godkjenning og begrensning av kjemikalier.  
REACH-regelverket trådte i kraft i 1. juni 2007 og fases gradvis inn fram mot 2018. Alle stoffer som ble importert eller produsert i mengder over 1000 tonn/år måtte registreres innen 1. desember 2010, stoffer i mengder over 100 tonn/år måtte registreres innen 1. juni 2013 og innen 1. juni 2018 må alle stoffer som produseres eller importeres i mengder over 1 tonn/år registreres. I tillegg måtte stoffer som ble klassifisert som særlig bekymringsfulle registreres innen 2010-fristen.  
Det europeiske kjemikaliebyrået, ECHA, spiller en sentral rolle i REACH-systemet, og danner ved siden av registrering og godkjenning, utgangspunkt for en omfattende kunnskapsutvikling og utveksling. Norge er med i ECHA på linje med EUs medlemsland.  
Virksomheter som produserer eller importerer farlige kjemikalier vil under REACH måtte registrere disse ved ECHA for å få tilgang til EU/EØS-markedet. Målet er at alle kjemiske stoffer etter hvert skal registreres og vurderes gjennom REACH-systemet.

Dokumentasjonskrav og evaluering

Kravene til dokumentasjon øker med produksjonsmengde. For alle stoffer som produseres eller importeres i mengder mellom 1 og 10 tonn/år pr. produsent kreves dokumentasjon på stoffets egenskaper, stoffets klassifisering, informasjon om bruk og veiledning om sikker bruk. Kravene til dokumentasjon øker når mengden overstiger henholdsvis 10, 100 og 1000 tonn/år pr. produsent. For de høyere produksjonsnivåene er det krav til at det er gjennomført standardiserte dyreforsøk for å avdekke eventuelle helse- og miljøfarer.
Den innsendte dokumentasjonen vurderes av fageksperter på oppdrag fra ECHA. Dersom den innsendte dokumentasjonen viser uakseptabel risiko for mennesker eller miljø kan bruk av et kjemikalie begrenses gjennom REACH-systemet. Dette skjer enten gjennom at det innføres krav til særskilt godkjenning for bruk av stoffet, eller ved forbud mot produksjon eller import av stoffet i EU/EØS-området.
NM i roing 1985

NM i roing 1985 ble arrangert i Kongsvinger 10.-11. august 1985. 
Kongepokalvinnere ble Ormsund Roklub (singlesculler med Alf Hansen) og Oslo Kvinnelige Roklubb (dobbeltsculler med Christine Helle og Berit Raadim).
Jessica Stretton

2015

Stretton deltok i Dutch Para-archery Tournament og Czech Target 2015, og vant begge disse turneringene. Hun deltok i Para-VM i bueskyting 2015, og kom der på tredjeplass i klassen W1 etter at hun vant bronsefinalen 130-125 over Zhang Lu fra Kina.

2016

Hun vant Czech Target 2015, og i Para-EM i bueskyting 2016 fikk hun sølv individuelt, i klassen W1. Hun tapte her finalen mot sin lagvenninne Jo Frith. Hun representerte Storbritannia under Paralympiske sommerleker 2016, der hun fikk gull individuelt i klassen W1. Hun var da 16 år gammel, og ble Storbritannias yngste paralympiske medaljevinner i bueskyting noensinne.

2017

I januar 2017 vant hun Fazza International Para-Archery Tournament i De forente arabiske emirater, og hun kom på andreplass sammenlagt i Europacupen i parabueskyting 2017, bak Elena Krutova fra Russland. Hun deltok i Para-VM i bueskyting 2017, og vant der W1 individuelt. Hun fikk også gull i lagmix, der hun konkurrerte sammen med John Cavanagh.

2018

Hun kom på andreplass sammenlagt i Europacupen i parabueskyting 2018. I Para-EM i bueskyting 2018 i august fikk hun sølv i lagmix, sammen med Nathan MacQueen, men kom på fjerdeplass i compoundbue individuelt, etter at hun tapte bronsefinalen mot Yulia Alekseeva. I EM deltok hun også på det britiske kvinnelaget i compound, som kom på fjerdeplass.
De Havilland Gipsy Major

Konstruksjon og utvikling

Motoren var en litt modifisert Gipsy III, som ble endreto for å kjøre den opp-ned slik at sylindrene pekte nedover under veivakselen. Dette gjorde at propelens aksel ble holdt  i en høy posisjon uten at sylindere blokkerte pilotens utsikt foran nesen på flyet. En første ulempe med den inverterte konfigurasjon var et høyt forbruk av olje (opp til fire halvlitere per time) som krevde regelmessig påfyll fra en ekstern oljetank, dette problemet ble forbedret over tid med bruk av modifiserte stempelringer. Major hadde 118 mm boring og 114 mm slaglengde. Gipsy III ble først bygget i 1932, og total produksjon av alle Gipsy Major versjoner var 14 615 enheter.

Videre utvikling

I 1934, da Geoffrey de Havilland hadde behov for en kraftigere motor for sitt tomotors transportfly, ble den fire-sylindrede Gipsy Major videre utviklet til en 200 kw seks-sylindret Gipsy Six. Det var mer enn nødvendig for den nye DH 91 Albatross fire-motors transatlantiske postfly, og så ble to Gipsy Six, sekssylindrede rader slått sammen for å danne en 525 Gipsy Twelv, Gipsy 12-sylindret invertert V-motor. I militær tjeneste ble Gipsy Twelv kjent som Gipsy King og Gipsy Six som Gipsy Queen.
Under andre verdenskrig ble alle sivile fly beslaglagt og etter krigen var de Havilland for opptatt med å konsentrere seg om jetmotorer og legge menergi i sine stempelmotorer. Gipsy fikk ikke gå uten kamp. I Canada ble Gipsy valgt  for DHC1 Chipmunk skolefly, som senere erstattet Tiger Moth i RAF. Innen den tid ble imidlertid Gipsy Major overskygget av Blackburn Cirrus mMajri Storbritannia og den Amerikanske Lycoming ogKontinental horisontalt motsatte sylindre i utlandet (i en vri av ironi, Blackburn i seg selv var basert på Frank Halfords gamle ADC Cirrus motore som Blackburn hadde kjøpt lisensen på i 1934). I sin endelige kompressormatet form, ble Gipsy Major brukt i helikopterprogrammer. Den ytet 220 hk.
Etter 1945 hadde Gipsy Major hadde blitt klarert for en verdensrekord på 1 500 timer i tiden mellom overhaling (TBO), overgikk sine tidligere verdensrekorder på  1 260 timer TBO oppnådd i 1943. 1000 timer TBO hadde tidligere blitt oppnådd i 1938.

Overlevende

Mange Gipsy Major motorer blir værende i tjeneste i dag over hele verden, i Storbritannia alene ca 175 de havilland Tiger Moth var notert i Luftfartøyregisteret i Storbritannia i september 2011, selv om ikke alle disse flyene var luftdyktige.